
25-TA-287: Informatīvais ziņojums (Jauns)
Ziņojums par pedagogu palīgu, skolotāju logopēdu un pagarinātās dienas grupas skolotāju ieguldījumu vienotas skolas pieejas īstenošanā 
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Informatīvais ziņojums
Ziņojums
	Iebildums (LPS - 29.04.2025.)
LPS nesaskaņo apgalvojumu 5.lpp., ka pāreja uz mācību procesa norisi tikai latviešu valodā notikusi optimāli.
Optimalitāti jāpamato ar mērķa funkcijas un ierobežojumu aprakstu. Nepieciešama informācija par dinamiku, kā tiek tuvināti vēlamie rezultatīvie rādītāji.
Piedāvātā redakcija
-
	Nav ņemts vērā
Informatīvais ziņojums 22.04.2025. tika precizēts atbilstoši Finanšu ministrijas iebildumam, proti, ka finansējuma pārpalikums nevar būt par pamatu apmācāmo loka paplašināšanai, ņemot vērā to, ka šobrīd notiek intensīvs darbs pie publisko resursu efektivizēšanas un mērķa sasniegšanas ar mazāku finanšu ieguldījumu.
Vienlaikus nav saprotama konkrētā iebilduma būtība (piemēram, attiecībā uz rezultatīvo rādītāju tuvināšanu (kam tuvināt?)), ievērojot, ka ziņojums ir par pirmo pārmaiņu gadu. Vēršam uzmanību, ka šobrīd ziņojumā norādītais (par latviešu valodas optimālu ieviešanu) balstās uz Izglītības kvalitātes valsts dienesta līdz šim veikto izvērtējumu par ieviešanas efektivitāti, kur konstatēts, ka lielākā daļa skolu ievieš to labi/ļoti labi un izcili līmenī attiecībā pret kvalitatīvi sasniedzamo rezultātu (minēto apliecina konstatētais skolu darbībā un atbilstīgais novērtējums).
Turpmāko rezultatīvo rādītāju dinamiku varēs vērtēt nākamajos gados un atspoguļot nākamajos ziņojumos.
Papildus informējam, ka par 10.02.2025. informatīvā ziņojuma redakciju, kura citādā ziņā tekstuāli nav mainīta, Latvijas Pašvaldību savienībai nebija iebildumu.
	-

	2.
	Informatīvais ziņojums
Ziņojums
	Iebildums (LPS - 29.04.2025.)
LPS nesaskaņo ziņojuma 4.nodaļu "Valsts piešķirto finanšu līdzekļu apguves izvērtējums" 

Trūkst izvērtējuma, par cik jāpalielina atbalsta personāla un pedagogu motivāciju, lai vienotas skolas atbalsta pasākumi gūtu atsaucību darba tirgū
Trūkst izvērtējuma, kas jāmaina darba organizācijas regulējumā, lai nodrošinātu papildus pedagogus iestādēs ar mazu izglītojamo skaitu





Piedāvātā redakcija
Lai apgalvotu par pārejas procesa optimalitāti,  jāpapildina ziņojuma tekstu ar mērķa funkcijas un pieņemto ierobežoju aprakstu, kā arī jāpapildina ar tuvošanās dinamiku rezultatīvajiem rādītājiem.
	Nav ņemts vērā
Informatīvais ziņojums 22.04.2025. tika precizēts atbilstoši Finanšu ministrijas iebildumam, proti, ka finansējuma pārpalikums nevar būt par pamatu apmācāmo loka paplašināšanai, ņemot vērā to, ka šobrīd notiek intensīvs darbs pie publisko resursu efektivizēšanas un mērķa sasniegšanas ar mazāku finanšu ieguldījumu.
Par 10.02.2025. informatīvā ziņojuma redakciju, kura citādā ziņā tekstuāli nav mainīta, Latvijas Pašvaldību savienībai nebija iebildumu. 
	-

	3.
	Informatīvais ziņojums
ZIŅOJUMS PAR PEDAGOGU PALĪGU, SKOLOTĀJU LOGOPĒDU UN PAGARINĀTĀS DIENAS GRUPAS SKOLOTĀJU IEGULDĪJUMU VIENOTAS SKOLAS PIEEJAS ĪSTENOŠANĀ
	Iebildums (FM - 07.04.2025. - pēc termiņa)
Vēršam uzmanību, ka šobrīd finansējums paredzēts mazākumtautību programmu izglītojamo atbalstam pamatizglītības īstenošanā valsts valodā vienu gadu un tas ir veikts. Uzskatām, ka izveidojies finansējuma pārpalikums nevar būt par pamatu apmācāmo loka paplašināšanai, ņemot vērā to, ka šobrīd notiek intensīvs darbs pie publisko resursu efektivizēšanas un mērķa sasniegšanas ar mazāku finanšu ieguldījumu.
Papildus norādām, ka 2024.gada 30.aprīlī ir stājušies spēkā ES Stabilitātes un izaugsmes pakta nosacījumi (jaunie ES fiskālie noteikumi), saskaņā ar tiem 2025.gada 21.janvārī ir apstiprināts Latvijas Fiskāli strukturālais plāns 2025. – 2028.gadam, kurā noteikta saistoša izdevumu pieauguma trajektorija, kas līdz ar Fiskālās disciplīnas likuma nosacījumiem ir jāņem vērā turpmāko gadu valsts budžeta likumprojektu sagatavošanas procesā. Balstoties uz šī brīža prognozēm, iespējas piešķirt papildu finanšu resursus turpmākajos gados būs ierobežotas, kas ministrijām un citām centrālajām iestādēm jāņem vērā arī attīstības plānošanas dokumentu izstrādē. Gatavojot valsts budžetu 2025.gadam, tika plānots, ka budžeta deficīts būs 2,9% apmērā no IKP, bet Eiropas Komisijas deficīta novērtējums ir augstāks. Tāpēc ir ļoti būtiski uzraudzīt budžeta faktisko izpildi jau saplānotiem pasākumiem un neradīt papildu risku 3% no IKP robežas pārsniegšanai. Turklāt pie situācijas, ja budžeta ieņēmumi 2025.gadā nepildīsies kā plānots, jau šobrīd var veidoties situācija, ka jāveic pasākumi izdevumu samazināšanai.
Tāpat arī atbilstoši 2025.gada 27.marta Ministru kabineta rīkojumam Nr.179 “Par likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas grafiku” nozaru ministrijām ir dots uzdevums veikt nozaru budžetu izdevumu analīzi, sagatavot priekšlikumus sava budžeta resora izdevumu efektivizēšanai (tai skaitā izdevumu samazināšanai, optimizējot funkcijas, publiskos pakalpojumus un veicot strukturālas reformas) un iesniegt tos Finanšu ministrijā apkopošanai un iesniegšanai Ministru kabinetā, lai izskatītu jautājumu par iespējamām nozares politikas izmaiņām un finansējuma pārdalēm.


 
Piedāvātā redakcija
-
	Ņemts vērā
Precizēts informatīvais ziņojums (7.punkts) un Ministru kabineta protokollēmums (svītrots 2.punkts).
	-

	4.
	Informatīvais ziņojums
Ziņojums
	Priekšlikums (LPS - 29.04.2025.)
7. Ieteikumi turpmāk nepieciešamai rīcībai valsts piešķirto finanšu līdzekļu efektīvai izmantošanai.

Esošā finansējuma ietvaros arī  2025./2026. mācību gadā dot iespēju skolām izmantot valsts piešķirtos līdzekļus visiem izglītojamiem, nodrošinot arī turpmāku skolotāju logopēdu, pedagogu palīgu un pagarinātās dienas grupas skolotāju pieejamību ilgākā laika periodā visiem izglītojamiem. Nodrošināt atbalstu izglītojamiem ilgākā laika periodā.

Izglītības un zinātnes ministrijai savlaicīgi (vismaz līdz katra gada 30.jūnijam) informēt izglītības iestāžu dibinātājus par plānoto pieejamo valsts finansējumu skolotāju logopēdu, pedagogu palīgu un pagarinātās dienas grupas skolotāju atalgojumam konkrētām mērķa grupām, dodot iespēju izglītības iestāžu vadītājiem savlaicīgi plānot pedagogu darba slodzi vai piesaistīt atbalsta personālu, mazinot vakances.
 
Piedāvātā redakcija
-
	Nav ņemts vērā
Informatīvais ziņojums 22.04.2025. tika precizēts atbilstoši Finanšu ministrijas iebildumam, proti, ka finansējuma pārpalikums nevar būt par pamatu apmācāmo loka paplašināšanai, ņemot vērā to, ka šobrīd notiek intensīvs darbs pie publisko resursu efektivizēšanas un mērķa sasniegšanas ar mazāku finanšu ieguldījumu.
Par 10.02.2025. informatīvā ziņojuma redakciju, kura citādā ziņā tekstuāli nav mainīta, Latvijas Pašvaldību savienībai nebija iebildumu.
	-

	5.
	Informatīvais ziņojums
ZIŅOJUMS PAR PEDAGOGU PALĪGU, SKOLOTĀJU LOGOPĒDU UN PAGARINĀTĀS DIENAS GRUPAS SKOLOTĀJU IEGULDĪJUMU VIENOTAS SKOLAS PIEEJAS ĪSTENOŠANĀ
	Priekšlikums (LIZDA - 24.02.2025.)
Papildināt ziņojuma 7.punktu ar ieteikumu:
- aicināt ministriju izvērtēt iespēju grozīt normatīvos dokumentus, lai būtu iespēja piešķirto finansējumu pārdalīt starp pašvaldībām, lai pašvaldības, kurām pietrūkst līdzekļu visu atbalsta pasākumu nodrošināšanai, saņemtu finansējumu no pašvaldībām, kuras dažādu apstākļu dēļ nevar apgūt piešķirto finansējumu, tādā veidā palielinot valsts piešķirto finanšu līdzekļu efektīvu izmantošanu.
Piedāvātā redakcija
-
	Nav ņemts vērā
Finansējums principā tiek piešķirts terminēti, aprēķinam ir noteikta metodika, finansējums ir mērķēts. Finansējuma izlietojuma atskaite ir divreiz gadā un administrēšana nenotiek tik ātri. Līdz ar to reālais finansējuma piešķīrums var nebūt aktuāls jau tajā periodā, kad fiziski finansējumu varētu pārskaitīt. Efektīvāk ir paplašināt saņēmēju loku.
	-

	6.
	Informatīvais ziņojums
ZIŅOJUMS PAR PEDAGOGU PALĪGU, SKOLOTĀJU LOGOPĒDU UN PAGARINĀTĀS DIENAS GRUPAS SKOLOTĀJU IEGULDĪJUMU VIENOTAS SKOLAS PIEEJAS ĪSTENOŠANĀ
	Priekšlikums (VARAM - 19.02.2025.)
Atbilstoši ziņojuma 5.sadaļā norādītajam par augsto personāla mainību un spēju sadarboties ar citiem pedagogiem un atbalsta personālu, kas ne vienmēr pilnvērtīgi ir sniegusi vēlamos vai iecerētos ieguvumus, aicinātu izvērtēt un kā uzdevumu noteikt - izstrādāt vadlīnijas pedagoga un pedagoga palīgu sadarbībai klasē, kā arī pedagoga palīgu, kas darbojas klasēs, kur ievieš vienotas skolas pieeju, profesionālās kompetences pilnveidei, kā arī izstrādāt metodiskos ieteikumus pagarinātās dienas grupu darbībai latviešu valodas apguves aktivitāšu īstenošanai.
 
Piedāvātā redakcija
Papildināt 7.sadaļu ar punktu:
-Izglītības un zinātnes ministrijai izstrādāt vadlīnijas pedagoga un pedagoga palīgu sadarbībai klasē, kā arī pedagoga palīgu, kas darbojas klasēs, kur ievieš vienotas skolas pieeju, profesionālās kompetences pilnveidei un izstrādāt metodiskos ieteikumus pagarinātās dienas grupu darbībai latviešu valodas apguves aktivitāšu īstenošanai.
	Nav ņemts vērā
Par šādu vadlīniju izstrādi var tikt lemts, izvērtējot to nepieciešamību.
	-



